Літаральна на другі дзень для ўдзелу ў навагоднім ранішніку прыбылі начальнік Мінскага абласнога ўпраўлення Дэпартамента аховы МУС Алег Вячаслававіч Царук і начальнік Валожынскага аддзела Дзяніс Вайцехавіч Пачыкоўскі. Разам з дзецьмі шаноўныя дабрачыннікі радаваліся сустрэчы з Дзедам Марозам і Снягуркай, з казачнымі персанажамі вадзілі карагоды вакол ёлкі. Прадстаўленне, падрыхтаванае настаўнікамі і выхавацелямі, перамяжалася канцэртнымі нумарамі. Падчас выступлення юныя артысты адчувалі сябе сапраўднымі зоркамі. Арганізатары пастараліся на славу – усе выхаванцы былі ўбраны ў карнавальныя касцюмы, большасць з якіх змайстравалі самі педагогі. На гэты раз таксама адбылася ўрачыстая цырымонія перадачы падарункаў. Сюрпрызным момантам стаў выхад сімвала года – сапраўднага сабакі. Дзеці з задавальненнем фатаграфаваліся з чатырохногім ахоўнікам.